
                    Nr.4c-3/247/2015
BIROUL PERMANENT
AL

CAMEREI DEPUTAŢILOR

               În conformitate cu prevederile art.95 din Regulamentul Camerei Deputaţilor, republicat, vă înaintăm alăturat, Raportul asupra Propunerii legislative pentru modificarea şi completarea Ordonanţei de Urgenţă a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, transmisă cu adresa Plx.448 din 01 septembrie 2015 şi înregistrată cu nr. 4c-3/247/2015.  
                Prin obiectul de reglementare şi conţinutul său, propunerea legislativă face parte din categoria legilor organice.
PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

Bucureşti, 08.09.2015



                                                        Nr.4c-3/247/2015
RAPORT   
asupra Propunerii legislative pentru modificarea şi completarea Ordonanţei de Urgenţă a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere, în fond cu Propunerea legislativă pentru modificarea şi completarea Ordonanţei de Urgenţă a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, transmisă cu adresa Plx.448 din 01 septembrie 2015 şi înregistrat cu nr. 4c-3/247/2015.

Propunerea legislativă are ca obiect de reglementare modificarea Ordonanţei de Urgenţă a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr.160/2012, ca urmare a înfiinţării Comisiei pentru Transporturi şi Energie a Senatului Romaniei.
Consiliul Legislativ a avizat favorabil propunerea legislativă, prin adresa nr. 480 din 13 mai 2015, cu unele observaţii şi propuneri care au fost preluate sub forma amendamentelor admise.

În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru industrii şi servicii au examinat propunerea legislativă în şedinţa din 08 septembrie 2015. 

La lucrările comisiei a participat ca invitat de la Autoritatea Naţională de Reglementare în Domeniul Energiei, domnul vicepreşedinte Calotă Emil. 

La lucrările comisiei au fost prezenţi 18 de deputaţi din totalul de 18 de deputaţi membri ai comisiei.
În urma examinării propunerii legislative, a punctelor de vedere transmise de Consiliul Legislativ şi Guvern, membrii comisiei au hotărât, cu unanimitate de voturi, să propună plenului Camerei Deputaţilor dezbaterea şi adoptarea  Propunerii legislative pentru modificarea şi completarea Ordonanţei de Urgenţă a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, cu amendamente admise, redate în anexa care face parte integrantă din prezentul raport. Amendamentele vizează doar îndreptarea unor erori de tehnică legislativă conţinute de iniţiativa legislativă supusă dezbaterii.
În raport de obiectul şi conţinutul său, propunerea legislativă face parte din categoria legilor organice.
Potrivit prevederilor art. 75 alin. (1)  din Constituţia României, republicată, şi ale art. 92 alin. (8) pct. 2 lit. i) din Regulamentul Camerei Deputaţilor, republicat, Camera Deputaţilor este prima Cameră sesizată pentru aceasta iniţiativă legislativă.

	PREŞEDINTE,
	SECRETAR,

	Iulian IANCU
	Istvan ANTAL


Consilier parlamentar,
Viorica Petraşcu
Consilier,

Raluca Roşca

A M E N D A M E N T E     A D M I S E

	Nr

crt
	Text

 Legea nr. 160/ 2012 
	Text 

Propunere legislativă


	Amendamente 

admise
	Motivaţia

	0
	1
	2
	3
	4

	1.
	____________


	LEGE

pentru modificarea şi completarea  Ordonanţei de Urgenţă a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei 


	LEGE

pentru modificarea Ordonanţei de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare   în Domeniul Energiei 
	

	2.
	____________


	“Articol unic – Ordonanţa de Urgenţă a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, publicată în Monitorul Oficial al României, nr.337 din 18 mai 2007, se modifică şi se completează după cum urmează:”
	“Art. I. – Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, publicată în Monitorul Oficial al României, Partea I, nr. 337 din 18 mai 2007, aprobată cu modificări şi completări prin Legea             nr. 160/2012, se modifică după cum urmează: 
	

	3.
	Art. 1: Autoritatea de reglementare
................................

(5) Raportul anual de activitate este analizat de Comisia pentru industrii şi servicii a Camerei Deputaţilor, Comisia economică, industrii şi servicii a Senatului, Comisia pentru buget, finanţe şi bănci a Camerei Deputaţilor şi Comisia pentru buget, finanţe, activitate bancară şi piaţă de capital a Senatului. Comisiile întocmesc şi adoptă un raport comun, care se prezintă celor două Camere ale Parlamentului.
	1. La articolul 1, alineatul (5) se modifică şi va avea următorul cuprins:

 „(5) Raportul anual de activitate este analizat de Comisia pentru industrii şi servicii a Camerei Deputaţilor, Comisia pentru transporturi şi energie a Senatului, Comisia pentru buget, finanţe şi bănci a Camerei Deputaţilor şi Comisia pentru buget, finanţe, activitate bancară şi piaţă de capital a Senatului. Comisiile întocmesc şi adoptă un raport comun, care se prezintă celor două Camere ale Parlamentului.”
	Nemodificat
	

	4.
	Art. 4: Comitetul de reglementare al ANRE
............................................................... (2) Numirea membrilor Comitetului de reglementare al ANRE, cu nominalizarea funcţiilor, se face la propunerea comună a Comisiei pentru industrii şi servicii a Camerei Deputaţilor şi a Comisiei economice, industrii şi servicii a Senatului.
	2. La articolul 4, alineatul (2) se modifică şi va avea următorul cuprins:

„(2) Numirea membrilor Comitetului de reglementare al ANRE, cu nominalizarea funcţiilor, se face la propunerea comună a Comisiei pentru industrii şi servicii a Camerei Deputaţilor şi a Comisiei pentru Transporturi şi Energie a Senatului.”
	Nemodificat
	

	5.
	____________


	3. Prezenta lege va fi republicată şi renumerotată în Monitorul Oficial al României
	Art.II. -  Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, publicată în Monitorul Oficial al României, Partea I, nr. 337 din 18 mai 2007, aprobată cu modificări şi completări prin Legea nr. 160/2012, cu modificările dispuse prin prezenta lege, se republică în Monitorul Oficial al României, Partea I.

